cyanic-selkie/wikianc huggingface dataset:
Μπεντέρ
Ιστορία
μικρογραφία|Η αναταραχή του Μπεντέρ μικρογραφία|Η ορθόδοξη εκκλησία του Μπεντέρ, η οποία ανήκει στην κυριότητα της [[Ορθόδοξη Εκκλησία της Μολδαβίας|Ορθόδοξης Εκκλησίας της Μολδαβίας]] Η πόλη αναφέρεται για πρώτη φορά με την ονομασία Τιαγκιανακάτσα το 1408 σε έγγραφο στα παλαιά ανατολικά σλαβονικά. Η πόλη ανήκε στο Πριγκιπάτο της Μολδαβίας μέχρι το 1538 και ήταν γνωστή ως Τιγκίνα. Ήδη στις αρχές του 16ου αιώνα ο Στέφανος ο Μέγας είχε ιδρύσει ένα οχυρό στο Μπεντέρ. Το 1538 η πόλη κατακτήθηκε από την Οθωμανική Αυτοκρατορία υπό τον Σουλεϊμάν Α΄ και έγινε διοικητική μονάδα της Οθωμανικής Αυτοκρατορίας. Το Μπεντέρ εντάχθηκε στο εγιαλέτι της Σιλίστρας. Οι νέοι ηγέτες επεξέτειναν το φρούριο και μετονόμασαν την πόλη σε Μπεντέρ (= πύλη στα τούρκικα). Ενδεχομένως η λέξη προέρχεται από το περσικό Μπαντάρ που σημαίνει θύρα. Το οχυρό στη δυτική όχθη του Δνείστερου ήταν κέντρο του Ισλάμ στη Μολδαβία.
Λίμνη Τσάλα
Οικολογία
Το μόνο ιθαγενές ψάρι σε αυτή τη λίμνη είναι το 'τιλάπια της Λίμνης Τσάλα' (Oreochromis hunteri), που δεν συναντάται πουθενά αλλού στον κόσμο. Θεωρείται κρίσιμα απειλούμενο από την IUCN και τώρα υστερεί αριθμητικά σε μεγάλο βαθμό από άλλα είδη τιλάπια που έχουν εισαχθεί στη Λίμνη Τσάλα.
Παραπομπές
Κατηγορία:Λίμνες της Κένυας Κατηγορία:Λίμνες της Τανζανίας Κατηγορία:Γεωγραφία στην Περιφέρεια Κιλιμαντζάρο
Μπεντέρ
Ιστορία
Το φρούριο ήταν καταφύγιο για τον βασιλιά της Σουηδίας Κάρολο ΙΒ΄ μετά την ήττα των Σουηδών στη μάχη της Πολτάβας. Το 1713 οι Σουηδοί έπρεπε να εκκενώσουν το στρατόπεδο στη Βάρνιτσα λόγω της αναταραχής του Μπεντέρ, γιατί ο Αχμέτ Γ΄ δεν επέτρεπε στον Κάρολο να παραμείνει στο Μπεντέρ/Βάρνιτσα.Το 1792 η Τιρασπόλ ιδρύθηκε στην άλλη πλευρά του ποταμού από τον Ρώσο στρατηγό Αλεξάντερ Σουβόροφ. Το 1812 το Μπεντέρ προσαρτήθηκε από τον ρωσικό στρατό και έπειτα έγινε μέρος της επαρχίας της Βεσσαραβίας. Κατά την περίοδο που ακολούθησε, πολλοί Ρώσοι εγκαταστάθηκαν στην περιοχή και σύντομα το Μπεντέρ έγινε ρωσόφωνη πόλη. Το 1910, το 34.5% των περίπου 20.000 κατοίκων του Μπεντέρ ήταν Εβραίοι.
Στη ρουμανική διακυβέρνηση, το παλιό όνομα της πόλης, Τιγκίνα, χρησιμοποιήθηκε ξανά ως το μόνο επίσημο όνομα. Η οικονομική κατάσταση της πόλης κατά την ρουμανική περίοδο ήταν δύσκολη και η ζωή στο Μπεντέρ χαρακτηριζόταν από φτώχεια. Ειδικά κατά τη δεκαετία του 1930 η Ρουμανία ακολούθησε μια πολιτική απορωσικοποίησης και πολιτιστικού εκρουμανισμού. Η μετανάστευση Ρουμάνων από άλλες περιοχές της Ρουμανίας επιδοτήθηκε από το κράτος. Ωστόσο, το Μπεντέρ διατήρησε τον ρωσόφωνο χαρακτήρα του και οι Ρώσοι παρέμειναν ως η μεγαλύτερη εθνότητα. Το 1930 ήταν 48.2% των περίπου 31.000 κατοίκων ήταν Ρώσοι, ένα 26.4 % ήταν Εβραίοι, ένα 17.4 % ήταν Ρουμάνοι/Μολδαβοί και ένα 4.3% ήταν Ουκρανοί. Τα ρωσικά παρέμειναν ως η κύρια γλώσσα των κατοίκων της πόλης και η μεγαλύτερη μητρική γλώσσα στην πόλη.
Κατά τη διάρκεια του Β΄ Παγκοσμίου Πολέμου, εφαρμόζοντας τη συμφωνημένη μοιρασιά της Ανατολικής Ευρώπης στο γερμανοσοβιετικό σύμφωνο μη επιθετικότητας, στις 28 Ιουνίου 1940 οι Σοβιετικοί κατέλαβαν τη Βεσσαραβία. Ως αποτέλεσμα ιδρύθηκε η Σοβιετική Σοσιαλιστική Δημοκρατία της Μολδαβίας, μια από τις 16, πλέον, δημοκρατίες της Σοβιετικής Ένωσης (τον Αύγουστο του 1940 προσαρτήθηκαν τα βαλτικά κράτη και η ΕΣΣΔ είχε 16 δημοκρατίες. Τον Ιούνιο του 1941, μετά την έναρξη του πολέμου εναντίον της Σοβιετικής Ένωσης (Επιχείρηση Μπαρμπαρόσα) το Μπεντέρ επέστρεψε σε ρουμανικά χέρια. Τον Αύγουστο του 1944 με την επιχείριση Ιάσιο-Κισινιόφ, η πόλη ανακατελήφθη από τους Σοβιετικούς. Κατά τη διάρκεια του Β΄ Παγκοσμίου Πολέμου, μεγάλο μέρος του εβραϊκού πληθυσμού δολοφονήθηκε και η πόλη υπέστη μεγάλες καταστροφές.
Μετά τον πόλεμο, το Μπεντέρ έγινε πόλη της Σοβιετικής Σοσιαλιστικής Δημοκρατίας της Μολδαβίας. Κατά τη Σοβιετική εποχή, ο πληθυσμός της πόλης αυξήθηκε σταθερά και το 1989 είχε 138.000 κατοίκους. Πολλές εταιρείες που δραστηριοποιούνταν στη μεταποιητική βιομηχανία εγκαταστάθηκαν εκεί.
Κατά τη διάλυση της Σοβιετικής Ένωσης το 1991, η πρώην Σοβιετική Δημοκρατία της Μολδαβίας ανακήρυξε την ανεξαρτησία της. Στη Μολδαβία υπήρξε συζήτηση για επανένωση με τη Ρουμανία. Στο ανατολικό τμήμα της χώρας, στην Υπερδνειστερία, στην οποία ανήκε και το Μπεντέρ, οι κάτοικοι ήθελαν να παραμείνουν στη Σοβιετική Ένωση και ως αποτέλεσμα επιδίωξαν να μην ενταχθούν στην ανεξάρτητη Μολδαβία μετά τη διάλυση της ΕΣΣΔ. Αυτό οφείλεται στις διαφορετικές δημογραφικές συνθήκες στην Υπερδνειστερία και στην υπόλοιπη Μολδαβία. Στη Μολδαβία ζούσαν κυρίως Μολδαβοί (Ρουμάνοι), περίπου 1 εκατομμύριο Ρώσοι και Ουκρανοί (σε όλη τη χώρα, συμπεριλαμβανομένης της Υπερδνειστερίας, όπου ζούσε σημαντικότατο μέρος του σλαβικού πληθυσμού της Σοβιετικής Μολδαβίας), ενώ στην Υπερδνειστερία ζούσαν περίπου ένας ίσος αριθμός Ρώσων, Ουκρανών και Μολδαβών. Υπήρξε μια ανοιχτή σύγκρουση μεταξύ της Υπερδνειστερίας και της Μολδαβίας το 1992, κατά την οποία η Μολδαβία προσπάθησε να αποκτήσει τον έλεγχο της Υπερδνειστερίας με τα όπλα. Ο πόλεμος τελείωσε τελικά υπέρ της Υπερδνειστερίας. Από τις 19 έως τις 22 Ιουλίου 1992 έγινε σύγκρουση στο Μπεντέρ και σκοτώθηκαν 100 με 400 άτομα στην πόλη. Για μικρό χρονικό διάστημα, σχεδόν 100.000 κάτοικοι εγκατέλειψαν την πόλη. Το Μπεντέρ καταλήφθηκε για λίγο από τα στρατεύματα της Μολδαβίας, αλλά τελικά ανακτήθηκε από τις ένοπλες δυνάμεις της Υπερδνειστερίας. Αμέσως μετά τη μάχη του Μπεντέρ οι δύο πλευρές κήρυξαν εκεχειρία. Η γραμμή ελέγχου Υπερδνειστερίας-Μολδαβίας περνά από την πόλη.
Όπως σε πολλές μετασοβιετικές πόλεις, ο πληθυσμός έχει μειωθεί σημαντικά από τις αρχές της δεκαετίας του 1990, αλλά τώρα ο πληθυσμός έχει σταθεροποιηθεί.
Το 1993 στην πόλη εγκαινιάστηκε ένα δίκτυο τρόλεϊ στην πόλη. Σήμερα, το Μπεντέρ είναι σημαντικός συγκοινωνιακός κόμβος στο σύνορο της Υπερδνειστερίας με τη Μολδαβία.
Δημογραφία
Το Μπεντέρ έχει υπάρξει ως πόλη από το δεύτερο μισό του 19ου αιώνα. Πάντα ήταν μια κυρίως ρωσόφωνη πόλη, στην οποία ζούσαν Εβραίοι που μιλούσαν γίντις, Μολδαβοί/Ρουμάνοι και κάποιοι Ουκρανοί. Λόγω της προνομιακής θέσης των ρωσικών, τα ρωσικά λειτουργούν ως επίσημη γλώσσα από το 19ο αιώνα. Πάντα τα ρωσικά είναι η γλώσσα επικοινωνίας μεταξύ των λαών της πόλης. Πριν από την προσάρτηση της Βεσσαραβίας από τη Ρωσία το 1812, τα ρουμάνικα ήταν κατά πάσα πιθανότητα η πιο διαδεδομένη γλώσσα στην πόλη, αν και δεν υπάρχουν ακριβή αποτελέσματα από απογραφές εκείνη τη περίοδο, για να τεκμηριωθεί η άποψη. Οι Ρώσοι ήταν ανέκαθεν η μεγαλύτερη εθνοτική ομάδα στην πόλη από την πρώτη απογραφή της πόλης, η οποία συνέβη το 1897. Μέχρι τον Β΄ Παγκόσμιο Πόλεμο, οι Εβραίοι ήταν η δεύτερη μεγαλύτερη πληθυσμιακή ομάδα του Μπεντέρ. Ακόμα και μετά το 1945, το μερίδιο των Εβραίων διατηρήθηκε σε επίπεδα αρκετά υψηλότερα του σοβιετικού μέσου όρου. Στην απογραφή της Υπερδνειστερίας το 2004, ο πληθυσμός της πόλης ήταν 97.027 κάτοικοι. Η εκτεταμένη αστική περιοχή με τα προάστια Προτεαγκαϊλόφκα και τη Γκύσκα είχε πληθυσμό 105.010 κατοίκων. Στην πόλη (εκτός των προαστίων) οι εθνότητες ήταν οι εξής: 44.2% Ρώσοι, 24.7% Μολδαβοί, 17.8 % Ουκρανοί, 3.1 % Βούλγαροι και 1.1 % Γκαγκαούζοι. Υπήρχαν επίσης μικρότερες μειονότητες Λευκορώσων, Εβραίων, Ρωσογερμανών και άλλων μειονοτήτων. Σχεδόν το 7% του πληθυσμού δεν έδωσε κάποια πληροφορία για την εθνότητά του.
Το 1989 ο πληθυσμός της πόλης ήταν 138.000 άτομα. Ωστόσο, λόγω της σύγκρουσης στην Υπερδνειστερία, ο πληθυσμός του Μπεντέρ μειώθηκε απότομα, ειδικά στις αρχές της δεκαετίας του 1990. Εν τω μεταξύ, ο πληθυσμός έχει σταθεροποιηθεί εν μέρει ξανά. Η εθνοτική σύνθεση του αστικού πληθυσμού έχει επίσης αλλάξει κάπως από το 1989: το ποσοστό των Εβραίων έχει μειωθεί απότομα, όπως σε ολόκληρη την πρώην Σοβιετική Ένωση, αποτέλεσμα της μαζικής μετανάστευσης κυρίως προς το Ισραήλ, την Αμερική και τη Γερμανία. Ο πληθυσμός των Μολδαβών μειώθηκε ελαφρώς από το 1989, ενώ το ποσοστό των Ρώσων στην πόλη αυξήθηκε ελαφρώς.
Οικονομία, υποδομές και αθλητισμός
μικρογραφία|Σιδηροδρομική γέφυρα πάνω από τον Δνείστερο, πίσω από το φρούριο του Μπέντερ. μικρογραφία|Στο κέντρο της πόλης Ως οικονομικό κέντρο, το Μπεντέρ έχει σχετικά μεγάλη περιφερειακή σημασία. Εδώ βρίσκονται αρκετές εταιρείες, όπως η μεγαλύτερη ζυθοποιία στην Υπερδνειστερία, οι κατασκευαστές υποδημάτων Floare και Tighina και η εταιρεία ηλεκτρονικών Moldavkabel. Το Κρατικό Πανεπιστήμιο της Υπερδνειστερίας, με έδρα το κοντινό Τιράσπολ, διαθέτει παράρτημα στην πόλη.
Στο Μπεντέρ υπάρχει ένα δίκτυο τρόλεϊ που το συνδέει με την Τιράσπολ. Υπάρχουν δρομολόγια λεωφορείων και μαρσρούτκα που ξεκινούν από την πόλη, τα οποία κατευθύνονται προς άλλες πόλεις της Υπερδνειστερίας και τα προάστια Βάρνιτσα και Χίρμποβατς, που ελέγχονται από τη Μολδαβία.
Παραπομπές
Κατηγορία:Πόλεις της Μολδαβίας
Αμπού Σαλίχ
Ο Αμπού Σαλίχ, γνωστός ως Αλ-Αρμανί («ο Αρμένιος»), ήταν Αιγύπτιος συγγραφέας αρμένικης καταγωγής ο οποίος έζησε στα τέλη του 12ου και στις αρχές του 13ου αιώνα. Φέρεται να συνέγραψε στο Κάιρο συγγραφικό έργο υπό την ονομασία Ιστορία των εκκλησιών και των μοναστηριών της Αιγύπτου, το οποίο αναφέρεται, επίσης, στα μοναστήρια της Νουβίας, της Συρίας και της Αιθιοπίας. Το συγκεκριμένο συγγραφικό έργο ήταν γραμμένο στα αραβικά. Η απόδοση του συγκεκριμένου συγγραφικού έργου στον Αμπού Σαλίχ πιθανώς να είναι ψευδής. Ο πραγματικός του συγγραφέας πιστεύεται πως θα μπορούσε να είναι ο Κόπτης Αμπού αλ-Μακαρίμ.
Παραπομπές
Κατηγορία:Αιγύπτιοι ιστορικοί Κατηγορία:Πρόσωπα αρμενικής καταγωγής Κατηγορία:Συγγραφείς του 12ου αιώνα Κατηγορία:Συγγραφείς του 13ου αιώνα
Λαμβέρτος Α΄ του Σπολέτο
Ο Λαμβέρτος Α΄, γερμ.: Lambert I, (απεβ. το 880) από τον Οίκο των Γουιδονιδών ήταν δούκας και μάργραβιος (dux et marchio) του Σπολέτο σε δύο περιπτώσεις, πρώτα από το 859 έως το 871 και στη συνέχεια από το 876 μέχρι το τέλος του.
Βιογραφία
Ο Λαμβέρτος ήταν ο μεγαλύτερος γιος του Γουίδων Α΄ δούκα του Σπολέτo και της Ίτας, κόρης του Σίκo πρίγκιπα του Μπενεβέντο. Νυμφεύτηκε την Ιουδήθ, κόρη του Εβεράρδος μαργράβου του Φρίουλι.
Κατά το πρώτο έτος της διακυβέρνησής του προσχώρησε στους Γεράρδο κόμη του Mάρσι, Mαϊελπότο, διοικητή (gastald) του Tελέζε και Bάντελμπερτ διοικητή του Μποιάνο, για να αποτρέψουν τον Σαουντάν, τον Σαρακηνό εμίρη του Μπάρι, να ξαναμπεί στην πόλη του μετά από μία εκστρατεία εναντίον της Κάπουα και του Λαβόρνο. Όμως παρά την αιματηρή μάχη, μπήκε με επιτυχία στο Μπάρι.
Τον Απρίλιο του 860 ο Λαμβέρτος ενώθηκε με τον Χιλδεβέρτο κόμη του Καμερίνo, στην εξέγερση εναντίον του αυτοκράτορα Λουδοβίκου Β΄ της Φραγκίας. Κυνηγημένοι από έναν αυτοκρατορικό στρατό στο Mάρσι, διέφυγαν από εκεί στο Μπενεβέντο και κατέφυγαν υπό τον πρίγκιπα Άντελχις. Ο Λουδοβίκος Β΄ περικύκλωσε την πόλη και έδωσε χάρη τόσο στον Λαμβέρτος, όσο και στον προστάτη του, με αντάλλαγμα την υποτέλειά τους. Ο Χιλδεβέρτος διέφυγε περαιτέρω στο Μπάρι.
Το 866 ο Λουδοβίκος Β΄ πολιόρκησε ανεπιτυχώς τον Λανδούλφο Β΄ κόμη επίσκοπο της Κάπουα. Παραχώρησε μάλιστα στον Λαμβέρτος την κομητεία της Κάπουα για να συνεχίσει την πολιορκία. Εκείνη τη στιγμή το δουκάτο του Σπολέτο είχε φτάσει στη μεγαλύτερη έκτασή του.
Ο Λαμβέρτος άφησε την πολιορκία της Κάπουα και πήγε στη Ρώμη, μετά την εκλογή του πάπα Αδριανού Β΄ στις 13 Νοεμβρίου 867. Στις 13 Δεκεμβρίου ο Λαμβέρτος λεηλάτησε τη Ρώμη κατά τη διάρκεια της τελετής στέψης του πάπα. Αφορίστηκε αμέσως και, καθώς ο αυτοκράτορας υποστήριζε τον Αδριανό Β΄, ο Λαμβέρτος έχασε την προστασία του Λουδοβίκου Β΄. Πέρασαν τρία χρόνια πριν επαναστατήσει για δεύτερη φορά. Το 871, αφότου ο αυτοκράτορας αύξησε πολύ τη δύναμη και το κύρος του καταλαμβάνοντας το Μπάρι, ο Λαμβέρτος συμμάχησε με τον Γουαϊφέρος του Σαλέρνο, τον Σέργιο Β΄ της Νάπολης και τον Άντελχις του Μπενεβέντο και ξεκίνησε ανοικτή εξέγερση εναντίον του αυτοκράτορα. Όμως οι Σαρακηνοί αποβίβασαν νέες δυνάμεις και επιτέθηκαν στο Σαλέρνο. Ο Aντέλχις, ο οποίος είχε φυλακίσει τον αυτοκράτορα ενώ ο Λαμβέρτος έμενε στο Μπενεβέντo, απελευθέρωσε τον αιχμάλωτό του για να οδηγήσει τις δυνάμεις εναντίον των απίστων. Ο ελευθερωμένος αυτοκράτορας καθαίρεσε αμέσως τον Λαμβέρτος από την αυτοκρατορική του θέση και τον αντικατέστησε με τον Σούπο Γ΄, έναν εξάδελφο τής συζύγου του Eνγκελμπέργκας.
Ο Λουδοβίκος Β΄ επέστρεψε στη Νότια Ιταλία το 873, αφού ο πάπας τον είχε απαλλάξει από τους όρκους που είχε ορκιστεί στον Άντελχις ως αντάλλαγμα για την ελευθερία. Πολιόρκησε το Μπενεβέντο, αλλά δεν κατάφερε να πάρει τον Λαμβέρτος. Μετά το τέλος του, αντικαταστάθηκε ως αυτοκράτορας από τον θείο του Κάρολο Β΄ τον Φαλακρό, ο οποίος επανέφερε τον Λαμβέρτος στην παλαιά του θέση στο Σπολέτο (Φεβρουάριος ή Ιούνιος 876). Διόρισε επίσης τον μικρότερο αδελφό τού Λαμβέρτος, τον Γουίδων Γ΄, ως μάργραβο του Καμερίνο με το καθήκον να προστατεύει τον πάπα. Στις 16 Ιουλίου, στο Ποντιόν, ο Κάρολος Β΄ επιβεβαίωσε τη δωρεά μεγάλου μέρους της επικράτειας του Σπολέτο στον πάπα, αλλά ο Λαμβέρτος ήταν ακόμη ο πιο ισχυρός κύριος στην κεντρική χερσόνησο και ένας πρακτικά ανεξάρτητος πρίγκιπας.
Το 877 ο Κάρολος Β΄ απεβίωσε και ο Λαμβέρτος υποστήριξε τον Καρλομάν της Βαυαρίας έναντι του κληρονόμου του Καρόλου Β΄, του Λουδοβίκου Β΄ του Τραυλού, για το βασίλειο της Λομβαρδίας και την αυτοκρατορία των Φράγκων. Ο ίδιος ο Λαμβέρτος μπήκε στη Ρώμη με σκοπό να γίνει βασιλιάς, αλλά τον απέτρεψε ο πάπας Ιωάννης Η΄. Τον Μάρτιο του 878 ο Λαμβέρτος και ο Aδαλβέρτος Α΄ μάργραβος της Τοσκάνης ανάγκασαν τον πληθυσμό να αναγνωρίσει τον Καρλομάν ως βασιλιά. Στη συνέχεια οι δύο πολιόρκησαν τον πάπα στην πόλη Λεονίν για τριάντα ημέρες και ο Ιωάννης Η΄ έφυγε από τη Ρώμη για το Τρουά. Στο Τρουά πραγματοποίησε Σύνοδο, στην οποία προσφέρθηκε να στέψει αυτοκράτορα τον Λουδοβίκο Β΄, υιοθέτησε τον Μπόζο της Αρλ ως γιο του και αφόρισε τους Ιταλούς εχθρούς του (Λαμβέρτος και Αδαλβέρτο). Ακόμη ο πάπας κατηγόρησε τον Λαμβέρτο ότι επιθυμούσε το αυτοκρατορικό στέμμα για τον εαυτό του, κάτι που είναι πιθανό, αν ληφθεί υπόψη η μετέπειτα ιστορία της δυναστείας του.
Ο Λαμβέρτος επέστρεψε το βλέμμα του στην Κάπουα, μετά από αυτό το επεισόδιο της Ρώμης. Απεβίωσε πολιορκώντας εκείνη την πόλη το 880. Τον διαδέχθηκε ο γιος του Γουίδων Β΄. Ο αδελφός του Γουίδων έγινε βασιλιάς και αυτοκράτορας, όπως και ο ανιψιός και συνονόματός του Λαμβέρτος Β΄. Ο Φουλκ ο Σεβαστός, αρχιεπίσκοπος του Ρενς προειδοποίησε τον Λαμβέρτο Β΄ να μην ακολουθήσει το παράδειγμα του ομώνυμου θείου του.
Πηγές
Κατηγορία:Οίκος των Γουιδονιδών Κατηγορία:Πρόσωπα αφορισμένα από την Καθολική Εκκλησία Κατηγορία:Δούκες του Σπολέτο
Κάρμεν Μαρτίνεθ-Βορδιού
Η Μαρία δελ Κάρμεν, ισπαν. María del Carmen Martínez-Bordiú (γενν. 26 Φεβρουαρίου 1951) από τον Οίκο του Μαρτίνεθ-Βορδιού είναι κόρη του μαρκήσιου του Βιγιαβέρδε & της δούκισσας του Φράνκο. Με τον πρώτο γάμο της έγινε δούκισσα του Ανζού & του Κάδιθ και διεκδικήτρια βασίλισσα της Γαλλίας & Ναβάρρας.
Βιογραφία
Ειναι κόρη του Κριστόβαλ Μαρτίνεθ-Βορδιού 10ου μαρκήσιου του Βιγιαβέρδε και της Μαρίας δελ Κάρμεν Φράνκο, 1ης δούκισσας του Φράνκο, κόρης του Φρανθίσκο Φράνκο Προέδρου της Ισπανίας.
Οικογένεια
Παντρεύτηκε πρώτα το 1972 τον Αλφόνσο των Βουρβόνων-Ισπανίας δούκα του Ανζού & του Κάδιθ, διεκδικητή βασιλιά της Γαλλίας & Ναβάρρας, και έχει τέκνα:
Διαζεύχθηκαν το 1982 και ο Αλφόνσος απεβίωσε το 1986. Έπειτα η Μαρία δελ Κάρμεν έκανε 2ο γάμο το 1984 με τον Ζαν-Μαρί Ρόσσι. Διαζεύχθηκαν το 1995.
Το 2006 έκανε 3ο γάμο με τον Ζοσέ Κάμπος Γκαρθία.
Παραπομπές
Κατηγορία:Δούκισσες του Ανζού Κατηγορία:Δούκισσες της Βουρβόνης
Solway Firth (τραγούδι)
Εξωτερικοί σύνδεσμοι
Κατηγορία:Τραγούδια του 2019 Κατηγορία:Τραγούδια των Slipknot Κατηγορία:Singles του 2019 Κατηγορία:Singles της Roadrunner Records
Μάριο Ζαρντέλ
Ο Μάριο Ζαρντέλ ντε Αλμέιντα Ριμπέιρο (πορτογαλικά: Mário Jardel de Almeida Ribeiro) (γενν. 18 Σεπτεμβρίου 1973) είναι Βραζιλιάνος πρώην ποδοσφαιριστής, ο οποίος αγωνιζόταν ως επιθετικός. Διακρίθηκε περισσότερο για την τοποθέτησή του στο γήπεδο και την ικανότητά του στις κεφαλιές. Ήταν ένας θρύλος για την Γκρέμιο ΦΜΠΑ, παίζοντας σημαντικό ρόλο στην κατάκτηση του τίτλου του Κόπα Λιμπερταδόρες 1995. Με την εξαιρετική του ικανότητα τοποθέτησης, μπόρεσε να γίνει ένας από τους πιο παραγωγικούς επιθετικούς της Ευρώπης κατά τη διάρκεια της παρουσίας του στην Πόρτο, στη Γαλατασαράι και στη Σπόρτινγκ Λισαβόνας, σημειώνοντας 271 γκολ σε 280 αγώνες για αυτούς τους συλλόγους.
Μετά την αποχώρησή του από την Σπόρτινγκ το 2003 σε ηλικία 29 ετών, ο Ζαρντέλ είχε μια σειρά από σύντομες και ανεπιτυχείς θητείες σε συλλόγους στην Αγγλία, στην Ιταλία, στην Ισπανία, στην Κύπρο, στη Βουλγαρία, στην Αργεντινή και στην Αυστραλία. Στη συνέχεια έπαιξε για πολλούς μικρότερους συλλόγους στη Βραζιλία, πριν αποσυρθεί το 2011.
Ο Ζαρντέλ έκανε το ντεμπούτο του για την Εθνική Βραζιλίας το 1996, κάνοντας συνολικά 10 εμφανίσεις και επιλέχτηκε για το Κόπα Αμέρικα 2001.
Βραζιλία
Ο Ζαρντέλ έπαιξε αρχικά για τη Βάσκο ντα Γκάμα, αλλά μετακόμισε το 1995 στη Γκρέμιο, όπου έπαιξε σημαντικό ρόλο στην κατάκτηση του Κόπα Λιμπερταδόρες 1995, σκοράροντας 12 γκολ για να αναδειχθεί ο πρώτος σκόρερ της διοργάνωσης, συμπεριλαμβανομένου ενός χατ τρικ στον προημιτελικό κόντρα στην Παλμέιρας του Ρομπέρτο Κάρλος και ένα γκολ στον τελικό εναντίον της Ατλέτικο Νασιονάλ.
Πόρτο
Το 1996, ο Ζαρντέλ συνδέθηκε με πολλές ομάδες και αφού απέτυχε να μεταγραφεί σε Μπενφίκα και Ρέιντζερς (λόγω των αυστηρών βρετανικών κανονισμών που αφορούσαν παίκτες εκτός ΕΕ), υπέγραψε με την πορτογαλική Πόρτο, όπου με τη βοήθεια παικτών όπως οι Ζλάτκο Ζάχοβιτς, Σέρζιο Κονσεϊσάο και Λιούμπινκο Ντρούλοβιτς, αναδείχθηκε ο πρώτος σκόρερ στην Ευρώπη για τρεις σεζόν (1998–99, 1999–00, 2001–02), με μέσο όρο τερμάτων λίγο πάνω από ένα γκολ ανά αγώνα (130 γκολ σε 125 αγώνες, κατά μέσο όρο 1,04 ανά αγώνα). Αν και αναδείχθηκε πρώτος σκόρερ τρεις φορές, λόγω του συντελεστή με βάση τα πρότυπα κάθε ευρωπαϊκού πρωταθλήματος, κέρδισε μόνο δύο φορές, το Χρυσό Παπούτσι του 1998–99 και του 2001–02. Έχασε από τον Κέβιν Φίλιπς το 1999–2000, παρά το γεγονός ότι ο Φίλιπς είχε σκοράρει έξι γκολ λιγότερα από τον Ζαρντέλ.
Σε μια συνέντευξη του 2014, ο Ζαρντέλ αποκάλυψε ότι, κατά τη διάρκεια της θητείας του στην Πόρτο, κατανάλωσε κοκαΐνη εν γνώσει τόσο του ιατρού όσο και του φυσιοθεραπευτή του συλλόγου.
Γαλατασαράι
Πριν από τη σεζόν 2000-01, ο Ζαρντέλ πουλήθηκε στην τουρκική Γαλατασαράι, νικήτρια του Κυπέλλου ΟΥΕΦΑ 1999-2000, καθώς ο σύλλογος ενεργοποίησε τη ρήτρα αποδέσμευσής του ύψους 28 εκατομμυρίων $.
Σημείωσε πέντε γκολ στο ντεμπούτο του στη Σούπερ Λιγκ Τουρκίας υποδήλωνε ότι ο Ζαρντέλ θα προσαρμοζόταν καλά στη νέα του ομάδα, αλλά προς το τέλος της σεζόν, οι τραυματισμοί και τα αυξανόμενα προσωπικά προβλήματα άφησαν να εννοηθεί ότι σύντομα θα έφευγε από την Τουρκία. Ανεξάρτητα από αυτό, ήταν μέλος της ομάδας της Γαλατασαράι που κέρδισε το ΟΥΕΦΑ Σούπερ Καπ 2000, σκοράροντας και τα δύο γκολ στη νίκη με 2-1 επί της Ρεάλ Μαδρίτης. Επίσης, η ομάδα έφτασε στους προημιτελικούς του ΟΥΕΦΑ Τσάμπιονς Λιγκ 2000-01, με τον Ζαρντέλ να σκοράρει έξι γκολ στη διοργάνωση, βοηθώντας στις νίκες εναντίον ομάδων όπως η Ρέιντζερς, η Ντεπορτίβο δε Λα Κορούνια, η Μονακό, η Παρί Σεν Ζερμέν, η Μίλαν και η Ρεάλ Μαδρίτης. Έκλεισε τη σεζόν με 34 γκολ.
Σπόρτινγκ Λισαβόνας
Το 2001–02, ο Ζαρντέλ επέστρεψε στην Πορτογαλία. Η Σπόρτινγκ Λισαβόνας τον υπέγραψε την τελευταία μέρα της μεταγραφικής περιόδου και του πρόσφερε συμβόλαιο αξίας 11 εκατομμυρίων ευρώ για τρεις σεζόν.
Εθνική ομάδα
Το ντεμπούτο του Ζαρντέλ με την εθνική ανδρών πραγματοποιήθηκε τον Αύγουστο του 1996, αντικαθιστώντας τον Ρονάλντο κατά τη διάρκεια ενός φιλικού αγώνα εναντίον της Ρωσίας. Ήταν επίσης μέλος της εθνικής ομάδας κατά τη διάρκεια του Κόπα Αμέρικα 2001.
Πολιτική καριέρα
Στις γενικές εκλογές του 2014, ο Ζαρντέλ εξελέγη στην Βουλή των Αντιπροσώπων με το Σοσιαλδημοκρατικό Κόμμα, λαμβάνοντας 41.000 ψήφους.
Σύμφωνα με την Εισαγγελία της Βραζιλίας, ο Ζαρντέλ και άλλα 10 άτομα εκβίασαν το προσωπικό, διόρισαν μη νόμιμα μέλη και διακινούσαν χρήματα για δικό τους όφελος. Η Εισαγγελία ολοκλήρωσε την κατηγορία τον Φεβρουάριο του 2016 ως αποτέλεσμα της έρευνας που ξεκίνησε το 2015 (Operação Gol Contra), που πυροδότησε τη διαδικασία τερματισμού της θητείας του Ζαρντέλ στη Βουλή των Αντιπροσώπων. Ο επίσης πολιτικός Μάρλον Σάντος δήλωσε τότε ότι ο Ζαρντέλ συμμετείχε σε δραστηριότητες «που δεν είναι συμβατές με την κοινοβουλευτική δεοντολογία». Ο Ζαρντέλ κατηγορήθηκε επίσης από τον Σάντος ότι εμπλέκεται σε διακίνηση ναρκωτικών, με τον Σάντος να δηλώνει «Υπάρχει ξεκάθαρη απόδειξη ότι το αυτοκίνητο που διέθεσε το κοινοβούλιο έχει χρησιμοποιηθεί για να περιφέρουν εμπόρους ναρκωτικών».
Στις 8 Ιουνίου 2016, η Επιτροπή Δεοντολογίας του Κοινοβουλίου ενέκρινε το αίτημα για τερματισμό της θητείας του Ζαρντέλ. Η υπόθεση μεταφέρθηκε στην Επιτροπή Συντάγματος και Δικαιοσύνης, η οποία ενέκρινε την υπόθεση τον Δεκέμβριο του 2016. Η τελική ψηφοφορία διεξήχθη στη Βουλή τον Δεκέμβριο του 2016 όπου αποφασίστηκε ομόφωνα η λήξη της θητείας του Ζαρντέλ.
Συλλογικές
Βάσκο ντα Γκάμα
Γκρέμιο
Πόρτο
Γαλατασαράι
Σπόρτινγκ Λισαβόνας
Νιούελς Ολντ Μπόις
Γκοϊάς
Ανόρθωση
Νιούκαστλ Τζετς
Διεθνής
Βραζιλία Κ20
Εξωτερικοί σύνδεσμοι
Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Βραζιλίας Κ20 Κατηγορία:Ποδοσφαιριστές Εθνικής Βραζιλίας Κατηγορία:Ποδοσφαιριστές Κόπα Αμέρικα 2001 Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Καμπεονάτο Μπραζιλέιρο Σέριε Α Κατηγορία:Ποδοσφαιριστές Γκρέμιο Φουτεμπόλ Πόρτο Αλεγκρένσε Κατηγορία:Ποδοσφαιριστές ΦΚ Πόρτο Κατηγορία:Ποδοσφαιριστές Πριμέιρα Λίγκα Κατηγορία:Ξένοι ποδοσφαιριστές στην Πορτογαλία Κατηγορία:Βραζιλιάνοι ποδοσφαιριστές στο εξωτερικό Κατηγορία:Κορυφαίοι σκόρερ του ΟΥΕΦΑ Τσάμπιονς Λιγκ Κατηγορία:Ποδοσφαιριστές Γαλατασαράι Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Τουρκία Κατηγορία:Ποδοσφαιριστές Σπόρτινγκ Λισαβόνας Κατηγορία:Ποδοσφαιριστές Μπόλτον Γουόντερερς Κατηγορία:Ποδοσφαιριστές Πρέμιερ Λιγκ Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές ΟΣ Ανκόνα 1905 Κατηγορία:Ποδοσφαιριστές Σέριε Α Κατηγορία:Ξένοι ποδοσφαιριστές στην Ιταλία Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ξένοι ποδοσφαιριστές στην Αργεντινή Κατηγορία:Ποδοσφαιριστές Γκοϊάς Εσπόρτε Κλούμπε Κατηγορία:Ποδοσφαιριστές ΣΚ Μπέιρα Μαρ Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Α΄ κατηγορίας Κύπρου Κατηγορία:Ξένοι ποδοσφαιριστές στην Κύπρο Κατηγορία:Ποδοσφαιριστές Νιούκαστλ Γιουνάιτεντ Τζετς Κατηγορία:Ποδοσφαιριστές Πρωταθλήματος Αυστραλίας Κατηγορία:Ξένοι ποδοσφαιριστές στην Αυστραλία Κατηγορία:Ποδοσφαιριστές Κρισιούμα Εσπόρτε Κλούμπε Κατηγορία:Ποδοσφαιριστές Τσέρνο Μόρε Βάρνα Κατηγορία:Ποδοσφαιριστές Πάρβα Λίγκα (Βουλγαρία) Κατηγορία:Ξένοι ποδοσφαιριστές στη Βουλγαρία Κατηγορία:Βραζιλιάνοι πολιτικοί
Δημόσιο πρόσωπο
Ένα δημόσιο πρόσωπο είναι ένα πρόσωπο, όπως ένας πολιτικός, μια διασημότητα, προσωπικότητα των μέσων κοινωνικής δικτύωσης ή ένας επιχειρηματικός ηγέτης, το οποίο έχει μια συγκεκριμένη κοινωνική θέση μέσα σε ένα συγκεκριμένο πεδίο και μια σημαντική επιρροή και έτσι συχνά ενδιαφέρει ευρύτατα το κοινό. Μπορεί να ωφεληθεί σημαντικά από την κοινωνία και συνδέεται στενά με τα δημόσια συμφέροντα στην κοινωνία.
Βαθύλακκος Δράμας
Ο Βαθύλακκος (πρώην Κόβιτσα ) είναι ορεινό χωριό της περιφερειακής ενότητας Δράμας στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011 ο πληθυσμός του ανέρχεται στους 98 κατοίκους.
Γενικά και ιστορικά στοιχεία
Το 1530 αναφέρεται σε οθωμανική στατιστική ως Κοζνίτσε, ενώ ο πληθυσμός του ήταν κατά μεγάλη πλειοψηφία χριστιανικός. Ωστόσο, στις αρχές του 20ού αιώνα, σύμφωνα με μια βουλγαρική εκτίμηση εκείνης της εποχής, επρόκειτο για έναν αμιγώς μουσουλμανικό οικισμό 410 κατοίκων. Περιήλθε στο ελληνικό κράτος κατά τη διάρκεια των Βαλκανικών Πολέμων, ωστόσο κατελήφθη προσωρινά από τον βουλγαρικό στρατό στον Α΄ Παγκόσμιο Πόλεμο, περίοδο κατά την οποία η κτηνοτροφία του οικισμού υπέστη απώλειες από τις υπεξαιρέσεις των αρχών κατοχής. Τον Οκτώβριο του 1941 το χωριό καταστράφηκε από τα βουλγαρικά στρατεύματα Κατοχής στο πλαίσιο της καταστολής της εξέγερσης της Δράμας και των μαζικών αντιποίνων που ακολούθησαν.
Με βάση το ΦΕΚ 251Α - 20/11/1919 προσαρτήθηκε στην τότε κοινότητα Βησωτσάνης (Ξηροπόταμου). Το 1927 με το ΦΕΚ 76Α - 02/05/1927 έλαβε τη σημερινή του ονομασία. Διοικητικά, μέχρι το 1997 ανήκε στην επαρχία Δράμας, ενώ σύμφωνα με το Σχέδιο Καλλικράτης μαζί με το Μοναστηράκι αποτελούν την τοπική κοινότητα Μοναστηρακίου που υπάγεται στη δημοτική ενότητα Δράμας του ομώνυμου δήμου.
Παραπομπές
Κατηγορία:Χωριά του νομού Δράμας Κατηγορία:Δήμος Δράμας
Γεώργιος Χατζημελέτης
Ο Γεώργιος Χατζημελέτης υπήρξε Έλληνας αγωνιστής της Ελληνικής επανάστασης του 1821.
Βιογραφικά στοιχεία
Η καταγωγή του ήταν από τα Μέγαρα. Εκεί γεννήθηκε περί το 1795. Όταν ξεκίνησε η επανάσταση συγκέντρωσε σώμα πολεμιστών και κατέστρεψε τουρκικό απόσπασμα στην Κάζα. Δεν μπόρεσε να κρατηθεί στο Μεγαρίδι και κατέβηκε στην Πελοπόννησο, όπου τάχτηκε μαζί με την ομάδα του υπό τις διαταγές του Νικηταρά. Αργότερα ακολούθησε τον Ευμορφόπουλο και άλλους οπλαρχηγούς. Πολέμησε σε πολλές μάχες στην Πελοπόννησο και Στερεά. Μετά την επανάσταση τιμήθηκε με τον βαθμό του φαλαγγάρχη.
Πηγές
Κατηγορία:Αγωνιστές του 1821
Οίκος των Γουιδονιδών
Οι Γουιδονίδες, γερμ.: Widonen, Guidonen, ιταλ.: Guideschi ή Lambertiner, σύμφωνα με τα κύρια ονόματά τους, ήταν μία ιταλική οικογένεια Φραγκικής καταγωγής με εξέχουσα θέση τον 9ο αι. Κατάγονταν από τον Γουίδων της Νάντης, του οποίου η καταγωγή ήταν από την Αυστρασία. Ήταν μία επιθετική δυναστεία, που επέκτεινε τη βάση της εξουσίας τους στα Παπικά Κράτη, πάντα πιστοί στην Αυτοκρατορία και ποτέ στον πάπα. Είχαν συγγένεια με τους Καρολίδες στη γυναικεία γραμμή και μάλιστα κάποιος διεκδίκησε τον θρόνο της Φραγκίας σε αυτή τη βάση. Οι Γουιδονίδες και οι Ροργονίδες ανταγωνίζονταν για τον έλεγχο της Βρετονικής μαρκιωνίας κατά το μεγαλύτερο μέρος του 9ου αι.
Πηγές
Κατηγορία:Λήμματα που περιέχουν κείμενο στα ιταλικά Κατηγορία:Λήμματα που περιέχουν κείμενο στα γερμανικά Κατηγορία:Λήμματα που περιέχουν κείμενο στα γαλλικά
Ένα σπίτι στο τέλος του κόσμου (ταινία)
Ένα σπίτι στο τέλος του κόσμου (αγγλικά: A Home at the End of the World) είναι αμερικανική δραματική ταινία παραγωγής 2004 σε σκηνοθεσία Μάικλ Μάγιερ. Το σενάριο είναι του Αμερικανού συγγραφέα βραβευμένου με το βραβείο Πούλιτζερ, Μάικλ Κάνινγκαμ, βασισμένο στο ομώνυμο μυθιστόρημα του ίδιου, του 1990.
Σύνοψη
Η ταινία έχει ως θέμα την ομοφυλοφιλία, χωρίς να είναι αυτή το κεντρικό της θέμα. Έχει ως στόχο την αγάπη, χωρίς να υπάρχει η συμβατική αγάπη που όλοι γνωρίζουμε. Θέλει να διερευνήσει τις σχέσεις, χωρίς να στηρίζεται στις συνηθισμένες της μορφές. Περιγράφει καταθλιπτικά γεγονότα την ίδια στιγμή που το συναίσθημα που επιτρέπει την επικράτηση αισιοδοξίας. Περιγράφει τις ιδιαιτερότητες τριών εποχών, στα περίχωρα του Κλήβελαντ τις δεκαετίες του '60 και του '70, το Ήστ Βίλατζ της Νέας Υόρκης και το Γούντστοκ του '80.
Η ιστορία του Μπόμπι Μόροου (Κόλιν Φάρελ), ο οποίος μένει ορφανός στην εφηβική ηλικία, έχοντας περάσει τα πρώτα χρόνια της ζωής του σε περιβάλλον που επικρατούν οι ελευθερίες της εποχής. Ο Μπόμπι χάνει πρώτα το μεγάλο του αδερφό και έπειτα τους γονείς του, για να γίνει μέλος τελικά της οικογένειας του φίλου του Τζόναθαν Γκλόβερ (Ντάλας Ρόμπερτς) και βρίσκει την προστασία και την συντροφικότητα που επιζητά στην ζωή του. Ενήλικας πλέον, μετακομίζει στη Νέα Υόρκη και βρίσκει τον ήδη εγκαταστημένο εκεί παιδικό του φίλο Τζόναθαν, ο οποίος είναι γκέι. Εκεί γνωρίζεται με τη μεγαλύτερη και εκκεντρική συγκάτοικο του Τζόναθαν, την Κλερ (Ρόμπιν Ράιτ Πεν). Πολύ γρήγορα θα αναπτυχθούν ιδιαίτερες σχέσεις και δεσμοί ανάμεσα σε αυτά τα τρία μέλη αυτής της διαφορετικής «οικογένειας». Ο Μπόμπι και η Άλις γίνονται εραστές, παρόλο που αυτή δηλώνει ερωτευμένη και με τον Τζόναθαν και εκφράζει την επιθυμία της να αποκτήσει παιδί με αυτόν, γνωρίζοντας ότι ο Τζόναθαν είναι συνειδητοποιημένος γκέι. Ο Μπόμπι και ο Τζόναθαν τρέφουν επίσης βαθιά συναισθήματα ο ένας για τον άλλον. Η Άλις μένει έγκυος και οι τρεις τους μετακομίζουν στο Γούντστοκ ζώντας μαζί και μεγαλώνοντας την μικρή Ρεβέκα. Κεντρικός πυρήνας της ιστορίας παραμένει ο Μπόμπι, ο οποίος δεν αντέχει τη μοναξιά, ενώ δεν υπάρχουν διαχωρισμοί ανάμεσα στα είδη της αγάπης για αυτόν.
Δημιουργούν μία ιδιότυπη οικογένεια προσπαθώντας να διαχειριστούν συναισθηματικές συνέπειες του ερωτικού τους τριγώνου μέχρι την φυγή της Άλις και τον υπονοούμενο θάνατο του Τζόναθαν από AIDS.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2004 Κατηγορία:Σκηνοθετικό ντεμπούτο σε ταινίες Κατηγορία:Αγγλόφωνες ταινίες Κατηγορία:Αμερικανικές αισθηματικές δραματικές ταινίες Κατηγορία:Αμερικανικές ταινίες συσχετιζόμενες με ΛΟΑΤ Κατηγορία:Ταινίες γυρισμένες στην Αριζόνα Κατηγορία:Ταινίες παραγωγής Killer Films Κατηγορία:Ταινίες γυρισμένες στη Νέα Υόρκη (πολιτεία)
Αλάσσιο
Το Αλάσσιο (ιταλικά: Alassio) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Κριστοφάνο Αλλόρι
μικρογραφία|Λεπτομέρεια της κεφαλής του Ολοφέρνη από τον πίνακα [[Ιουδήθ με το κεφάλι του Ολοφέρνη (Κριστοφάνο Αλλόρι)|Ιουδήθ με το κεφάλι του Ολοφέρνη, που ορισμένοι κριτικοί πιστεύουν ότι είναι αυτοπροσωπογραφία.]] Ο Κριστοφάνο Αλλόρι (Cristofano Allori, 17 Οκτωβρίου 1577 – 1 Απριλίου 1621) ήταν Ιταλός ζωγράφος της ύστερης μανιεριστικής σχολής της Φλωρεντίας, ο οποίος ζωγράφιζε κυρίως προσωπογραφίες και θρησκευτικά θέματα. Ο Αλλόρι γεννήθηκε στη Φλωρεντία και έλαβε τα πρώτα μαθήματα ζωγραφικής από τον πατέρα του, Αλεσσάντρο Αλλόρι, αλλά δυσαρεστημένος από το σκληρό ανατομικό σχέδιο και τον ψυχρό χρωματισμό του τελευταίου, μπήκε στο εργαστήριο του Γκρεγκόριο Παγκάνι, ο οποίος ήταν ένας από τους ηγέτες της ύστερης φλωρεντινής σχολής, η οποία προσπάθησε να ενώσει τον πλούσιο χρωματισμό των Βενετών με τη φλωρεντινή προσοχή στο σχέδιο.
Οι πίνακές του διακρίνονται για τη πιστή προσήλωσή τους στη φύση και τη λεπτότητα και τεχνική τελειότητα της εκτέλεσής τους. Η τεχνική του ικανότητα αποδεικνύεται από το γεγονός ότι πολλά αντίγραφα που έφτιαξε από έργα του Κορρέτζο θεωρήθηκαν αντίγραφα του ίδιου του Κορρέτζο. Η ακραία απαιτητικότητά του περιόρισε τον αριθμό των έργων του. Πολλά δείγματα βρίσκονται στη Φλωρεντία και αλλού.
Το πιο διάσημο έργο του, τόσο στην εποχή του όσο και σήμερα, είναι το Ιουδήθ με το κεφάλι του Ολοφέρνη. Υπάρχει σε δύο τουλάχιστον εκδοχές του Αλλόρι, από τις οποίες η κύρια εκδοχή είναι ίσως αυτή που βρίσκεται στη βρετανική Βασιλική Συλλογή, με ημερομηνία 1613, με διάφορα πεντιμέντι. Μια εκδοχή του 1620 στο Παλάτσο Πίττι της Φλωρεντίας είναι η πιο γνωστή και υπάρχουν αρκετά αντίγραφα από το στούντιο και άλλα χέρια. Υπάρχει ένα αντίγραφο ζωγραφισμένο το 1613 στην Πινακοθήκη του Βατικανού και ένα στην Κοινοτική Πινακοθήκη του Βερολίνου. Περιέργως, η λεζάντα για το αντίγραφο αυτό στο Βερολίνο αναφέρει ότι μπορεί να έχει ζωγραφιστεί το 1610 ή το 1615. Τότε αυτό το αντίγραφο ζωγραφίστηκε πριν από τη λεγόμενη αρχική έκδοση που ζωγραφίστηκε το 1613 και βρίσκεται στη βρετανική Βασιλική Συλλογή. Σύμφωνα με τη σχεδόν σύγχρονη βιογραφία του Φιλίππο Μπαλντινούτσι, το μοντέλο για την Ιουδήθ ήταν η πρώην ερωμένη του, η όμορφη "La Mazzafirra" (η οποία απεικονίζεται επίσης στη Μαγδαληνή του), το κεφάλι του Ολοφέρνη είναι αυτοπροσωπογραφία και η υπηρέτρια είναι η μητέρα της "La Mazzafirra".
Πηγές
Κατηγορία:Ιταλοί ζωγράφοι
Space Oddity
Πρόκειται για ένα από τα πιο γνωστά και χαρακτηριστικά του καλλιτέχνη, καθώς και ένα από τα τέσσερα κομμάτια που εισήχθησαν στο Rock and Roll Hall of Fame. Οι στίχοι του κομματιού επικεντρώνονται σε έναν φανταστικό αστροναύτη, τον Major Tom. Το κομμάτι κυκλοφόρησε σε μία περίοδο που υπήρχε αυξημένο ενδιαφέρον για το διάστημα καθώς την ίδια περίοδο θα εκτοξευόταν το Apollo 11. Σε κατοπινά τραγούδια ο Μπάουι χρησιμοποιεί ξανά αυτόν τον φανταστικό χαρακτήρα του ("Ashes to Ashes", "Hallo Spaceboy" και "Blackstar"). Είναι το πρώτο νούμερο 1 του Μπάουι, στα βρετανικά charts.
Πέρα από την αρχή του επιτυχία το κομμάτι έχει μπει άλλες δύο φορές σε charts. Το 2013, ένας Καναδός αστροναύτης, ο Κρις Χάντφιλντ, το διασκεύασε, ενώ βρισκόταν στον Διεθνή Διαστημικό Σταθμό, επαναφέροντάς το ξανά στη δημοτικότητα, ενώ παράλληλα έγινε το πρώτο μουσικό βίντεο που, πραγματικά, γυρίστηκε στο διάστημα. Τον Ιανουάριο του 2016, το τραγούδι επανήλθε στα charts, αυτή τη φορά λόγω του θανάτου του Ντέιβιντ Μπάουι, φτάνοντας το νούμερο 1 στη Γαλλία, πράγμα που συνέβη πρώτη φορά για κομμάτι του Μπάουι. Στο iTunes, στις 12 Ιανουαρίου του 2016, ήταν στο νούμερο 3.
Εξωτερικοί σύνδεσμοι
Κατηγορία:Τραγούδια του 1969 Κατηγορία:Τραγούδια του Ντέιβιντ Μπάουι Κατηγορία:Singles του 1969 Κατηγορία:Singles του 1973 Κατηγορία:Singles του 1975 Κατηγορία:Singles της RCA Records Κατηγορία:Singles της Philips Records Κατηγορία:Singles της Mercury Records
Βουτυρόγαλα
Το βουτυρόγαλα είναι γαλακτοκομικό προϊόν το οποίο έχει υποστεί ζύμωση. Παραδοσιακά, ήταν το υγρό που έμενε πίσω μετά την ανάδευση του βουτύρου από καλλιεργημένη κρέμα γάλακτος. Καθώς το πιο σύγχρονο βούτυρο δεν παρασκευάζεται με καλλιεργημένη κρέμα, αλλά ακαλλιέργητη γλυκιά κρέμα, το πιο σύγχρονο βουτυρόγαλα καλλιεργείται χωριστά. Είναι συνηθισμένο σε θερμά κλίματα όπου το φρέσκο γάλα εκτός ψυγείου ξινίζει γρήγορα.
Το βουτυρόγαλα μπορεί να καταναλωθεί σκέτο, και μπορεί επίσης να χρησιμοποιηθεί στη μαγειρική. Κατά την παρασκευή του ψωμιού σόδας, το οξύ στο βουτυρόγαλα αντιδρά με τον διογκωτικό παράγοντα, το όξινο ανθρακικό νάτριο, για να παράγει διοξείδιο του άνθρακα που λειτουργεί ως διογκωτικός παράγοντας. Το βουτυρόγαλα χρησιμοποιείται επίσης στο μαρινάρισμα, ιδιαίτερα του κοτόπουλου και του χοιρινού.
Παραδοσιακό βουτυρόγαλα
Αρχικά, το βουτυρόγαλα αναφερόταν στο υγρό που έμενε από το ανακάτεμα του βουτύρου από καλλιεργημένη ή ζυμωμένη κρέμα γάλακτος. Παραδοσιακά, πριν από την έλευση της ομογενοποίησης, το γάλα αφήνονταν να καθίσει για ένα χρονικό διάστημα για να αφήσει την κρέμα και το γάλα να διαχωριστούν. Κατά τη διάρκεια αυτής της περιόδου, τα φυσικά βακτήρια που παράγουν γαλακτικό οξύ στο γάλα το ζύμωναν. Αυτό διευκολύνε τη διαδικασία αναδεύσεως του βουτύρου, καθώς το λίπος από κρέμα με χαμηλότερο pH συγχωνεύεται πιο εύκολα από αυτό της φρέσκιας κρέμας. Το όξινο περιβάλλον βοηθά επίσης στην πρόληψη της ανάπτυξης δυνητικά επιβλαβών μικροοργανισμών, αυξάνοντας τη διάρκεια ζωής.
Το παραδοσιακό βουτυρόγαλα είναι ακόμα κοινό σε πολλά αραβικά, ινδικά, νεπαλέζικα, πακιστανικά, φινλανδικά, πολωνικά και ολλανδικά νοικοκυριά, αλλά σπάνια βρίσκεται σε άλλες δυτικές χώρες. Είναι ένα κοινό ρόφημα σε πολλά σπίτια της Ινδίας και του Νεπάλ και συχνά σερβίρεται με ψητό καλαμπόκι. Στον αραβικό κόσμο, το βουτυρόγαλα είναι ένα κοινό ρόφημα που πωλείται παγωμένο με άλλα γαλακτοκομικά προϊόντα. Είναι δημοφιλές κατά τη διάρκεια του Ραμαζανιού.
Θρεπτική αξία
Το βουτυρόγαλα που παράγεται στο εμπόριο είναι συγκρίσιμο με το κανονικό γάλα όσον αφορά την ενέργεια και το λίπος των τροφίμων. Ένα φλιτζάνι (237 mL) πλήρους γάλακτος περιέχει 157 κιλοθερμίδες και 8,9 γραμμάρια λίπους. Ένα φλιτζάνι πλήρες βουτυρόγαλα περιέχει 152 κιλοθερμίδες και 8,1 γραμμάρια ολικού λίπους. Διατίθεται επίσης βουτυρόγαλα με χαμηλά λιπαρά. Το βουτυρόγαλα περιέχει βιταμίνες, κάλιο, ασβέστιο και ίχνη φωσφόρου.
Παραπομπές
Κατηγορία:Γαλακτοκομικά προϊόντα ζύμωσης Κατηγορία:Ροφήματα με βάση το γάλα
Λαμβέρτος Γ΄ της Νάντης
Ο Λαμβέρτος Γ΄ γεννήθηκε το 830 και απεβ. το 882. Ανήκε στον Οίκο των Γουιδονιδών.
Βιογραφία
Ο Λαμβέρτος Γ΄ ήταν γιος του Λαμβέρτου Β΄ κόμη της Νάντης, με το τέλος του οποίου το 851, η διοίκηση της περιοχής ουσιαστικά περιήλθε στους Βρετόνους. Μετά το τέλος τού πατέρα του, ο Λαμβέρτος Γ΄ έγινε υποψήφιος για την έδρα της κομητείας της Νάντης. Μητέρα του ήταν η Τετράτα της Λομβαρδίας, κόρη του μεγαλύτερου γιου τού Καρλομάγνου, του Πεπίνου της Λομβαρδίας. Ο Λαμβέρτος Γ΄ νυμφεύτηκε τη Ροτρούδη της Λομβαρδίας, κόρη του Λοθάριου Α΄ αυτοκράτορα της Φραγκίας. Ο αυτοκράτορας ήταν πρώτος εξάδελφος τής Τετράντας (μητέρας τού Λαμβέρτου Γ΄), καθώς και οι δύο ήταν εγγονοί του Καρλομάγνου.
Άιζακ Χέμπστεντ-Ράιτ
O Άιζακ Χέμπστεντ-Ράιτ (Isaac Hempstead Wright) είναι Άγγλος ηθοποιός.
Βιογραφία
Γεννήθηκε το 1999 στο Κεντ και σπούδασε υποκριτική στο Kent Youth Theatre.
Ξεκίνησε την υποκριτική από την παιδική του ηλικία και αρχικά συμμετείχε σε διαφημίσεις.
Έγινε γνωστός το 2011 από τη συμμετοχή του στην τηλεοπτική σειρά Game of Thrones, όπου υποδύεται τον Μπραν Σταρκ. Για τον ρόλο αυτό, έχει λάβει δύο υποψηφιότητες για Βραβείο Σωματείου Ηθοποιών μαζί με όλο το καστ.
Στον κινηματογράφο έχει παίξει στις ταινίες Το κουκλόσπιτο και Επικίνδυνο κύκλωμα. Επίσης, έχει δώσει τη φωνή του στην ταινία Τα τερατοκουτάκια και σε ένα επεισόδιο της σειράς Family Guy.
Παραπομπές
Κατηγορία:Άγγλοι άνδρες ηθοποιοί τηλεόρασης Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί φωνής
Εθνικός Δρυμός της Κοιλάδας Αλτίντερε
thumb|Θέα της Κοιλάδας Αλτίντερε Ο Εθνικός Δρυμός της Κοιλάδας Αλτίντερε (τουρκικά: Altındere Vadisi Millî Parkı) βρίσκεται στα νότια της Τραπεζούντας, κοντά στη Μάτσκα, γνωστή και ως Ματζούκα. Σε αυτόν τον εθνικό δρυμό, υπάρχει η θαυμαστή Ιερά Μονή Παναγίας Σουμελά, η οποία βρίσκεται στην πρόσοψη ενός βράχου σε υψόμετρο 270 μέτρων, που τοποθετήθηκε εκεί από τον αυτοκράτορα της Τραπεζούντας Αλέξιο Γ΄ Μέγα Κομνηνό.
Ο δρυμός καλύπτει έκταση 4.468 εκταρίων.
Παραπομπές
Κατηγορία:Κοιλάδες της Τουρκίας Κατηγορία:Γεωγραφία της Τουρκίας
Σταύρος Θωμαδάκης
Ο Σταύρος Θωμαδάκης είναι Έλληνας οικονομολόγος. Διετέλεσε πρόεδρος της Επιτροπής Κεφαλαιαγοράς. Δίδαξε οικονομικά στο Πανεπιστήμιο Αθηνών και προήδρευσε του Συμβουλίου Εποπτείας του Δημοσίου Συμφέροντος.
Ακαδημαϊκή καριέρα
Ο Θωμαδάκης γεννήθηκε στην Αθήνα. Σπούδασε οικονομικά στο Πανεπιστήμιο Γέιλ. Συνέχισε τις σπουδές του στο Ινστιτούτο Τεχνολογίας Μασσαχουσέτης, όπου απέκτησε μεταπτυχιακό και Διδακτορικό στα Χρηματοοικονομικά. Για πολλά χρόνια δίδαξε σε πανεπιστήμια και κολέγια των ΗΠΑ. Αργότερα έγινε καθηγητής οικονομικών επιστημών στο Πανεπιστήμιο Αθηνών.
Ήταν νυμφευμένος με την Αγγελική Λαΐου, καθηγήτρια του Χάρβαρντ με ειδίκευση στη Βυζαντινή Αυτοκρατορία. Η σύζυγος του ήταν η δεύτερη γυναίκα που έγινε μέλος της Ακαδημίας Αθηνών. Αργότερα χώρισαν.
Βιβλιογραφία
Ορισμένες επιλεγμένες δημοσιεύσεις:
Παραπομπές
Κατηγορία:Έλληνες οικονομολόγοι
Μέλμπουρν Φούτμπολ Κλαμπ
Η Μέλμπουρν Φούτμπολ Κλαμπ (αγγλικά: Melbourne Football Club) είναι σύλλογος αυστραλιανού ποδοσφαίρου που μετέχει στην Αυστραλιανή Φούτμπολ Λιγκ (AFL). Πήρε την ονομασία της από την πόλη της Μελβούρνης στη Βικτώρια και διεξάγει τους εντός έδρας αγώνες της στο Μέλμπουρν Κρίκετ Γκράουντ (MCG).
Η Μέλμπουρν είναι ο παλαιότερος επαγγελματικός σύλλογος στον κόσμο σε οποιοδήποτε ποδοσφαιρικό κώδικα. Η προέλευση του συλλόγου ανάγεται σε μια επιστολή του 1858 στην οποία ο Τομ Γουίλς, αρχηγός της ομάδας κρίκετ της Βικτώριας, ζήτησε τη δημιουργία ενός «κέντρου ποδοσφαίρου» με δικό του «κώδικα κανόνων». Μια άτυπη ομάδα της Μελβούρνης έπαιξε εκείνο το χειμώνα και σχηματίστηκε επίσημα το Μάιο του 1859, όταν ο Γουίλς και άλλα τρία μέλη κωδικοποίησαν τους "Κανόνες του ποδοσφαιρικού συλλόγου της Μελβούρνης" - τη βάση των αυστραλιανών κανόνων ποδοσφαίρου. Ο σύλλογος αποτελούσε κυρίαρχη δύναμη στην παλαιότερη διοργάνωση αυστραλιανού ποδοσφαίρου της Αυστραλίας, το Τσάλεντζ Καπ και ήταν επίσης μέλος της Ποδοσφαιρικής Ομοσπονδίας Βικτόρια (VFA) το 1877 και της Βικτωριανής Ποδοσφαιρικής Ομοσπονδίας (VFL) το 1897, που αργότερα έγινε η εθνική Ομοσπονδία Αυστραλιανού Ποδοσφαίρου.
Ο σύλλογος γιόρτασε την 150η επέτειό του το 2008 με την ονομασία "150 Heroes" καθώς και τη δημιουργία ενός επετειακού λογοτύπου που εμφανίστηκε στην επίσημη φανέλα του. Ο ποδοσφαιρικός σύλλογος αποτελεί τμήμα της Μέλμπουρν Κρίκετ Κλαμπ (MCC) από το 2009, ενώ αποτελούσε τμήμα της MCC και στο παρελθόν μεταξύ 1889 και 1980.
1858: Προέλευση
Το χειμώνα και την άνοιξη του 1858, μια χαλαρά οργανωμένη ομάδα ποδοσφαίρου γνωστή ως Μέλμπουρν έπαιξε σε μια σειρά από αγώνες στα πάρκα έξω από το Μέλμπουρν Κρίκετ Γκράουντ (MCG). Η ομάδα αυτή είχε επικεφαλής τον Τομ Γουίλς, εξέχοντα αθλητή και αρχηγό της ομάδας κρίκετ Βικτόρια, ο οποίος, στις 10 Ιουλίου του ίδιου έτους, είχε μια επιστολή του που κυκλοφόρησε από τη Μελβούρνη με τίτλο Bell's Life in Victoria and Sporting Chronicle, Για τη δημιουργία ενός «ποδοσφαιρικού συλλόγου» με έναν «κώδικα νόμων» για να κρατάει τους παίκτες του κρίκετ ζεστούς κατά τη διάρκεια του χειμώνα. Άλλες μορφές που συνδέονται με αυτή την εμβρυϊκή πλευρά της Μέλμπουρν περιλαμβάνουν οι παίκτες του κρίκετ Τζέρι Μπράιαντ, Ουίλιαμ Χάμερσλεϊ και Τ.Μ. Τόμσον και ο δάσκαλος Τόμας Χ. Σμιθ.
1859–1876: Ίδρυση
Κατά τη διάρκεια των συναντήσεων που πραγματοποιήθηκαν στις 17 και 21 Μαΐου 1859, οι Γουίλς, Χάμερσλεϊ, Τόμσον και Σμιθ συναντήθηκαν κοντά στο MCG στο Parade Hotel, που ανήκε στον Μπράιαντ, για να συντάξει τους "Κανόνες του ποδοσφαιρικού συλλόγου της Μελβούρνης". Οι δέκα κωδικοποιημένοι κανόνες που προέκυψαν είναι οι κανόνες από τους οποίους αναπτύχθηκε το αυστραλιανό ποδόσφαιρο.
Η πρώτη αναφορά ενός αγώνα μεταξύ συλλόγων που έπαιξαν με το νέο κώδικα ήταν αυτή μεταξύ της Μέλμπουρν και της Σάουθ Γιάρα τον Ιούλιο του 1859, με τον Χάμερσλεϊ ως αρχηγό της Μέλμπουρν.
Humongous Entertainment
Ιστορία
Η Humongous Entertainment εξαγοράστηκε από τον εκδότη βιντεοπαιχνιδιών GT Interactive τον Ιούλιο του 1996 με ανταλλαγή μετοχών αξίας 76 εκατομμυρίων δολαρίων.
Μέλμπουρν Φούτμπολ Κλαμπ
Εξωτερικοί σύνδεσμοι
Μελμπουρν Φουτμπολ Κλαμπ
Humongous Entertainment
Ιστορία
Το 1997, ιδρύθηκε ένα τμήμα με την ονομασία Cavedog Entertainment για την παραγωγή παιχνιδιών για ενήλικες χωρίς να συγκρούεται με την εικόνα του Humongous. Την ίδια χρονιά κυκλοφόρησε το πολυβραβευμένο παιχνίδι στρατηγικής σε πραγματικό χρόνο Total Annihilation, που αναπτύχθηκε από την Cavedog. Οι πωλήσεις λογισμικού για παιδιά της Humongous διπλασιάστηκαν στα 20 εκατομμύρια δολάρια το 1997, τοποθετώντας την εταιρεία στους 5 κορυφαίους προγραμματιστές σε αυτό το τμήμα. Μεταξύ των παιχνιδιών που κυκλοφόρησαν εκείνη τη χρονιά ήταν το Spy Fox και το Big Thinkers, το πρώτο εκπαιδευτικό παιχνίδι της Humongous. Η εταιρεία άρχισε επίσης να εμπορεύεται λούτρινα ζωάκια, υφάσματα και άλλα προϊόντα βασισμένα στους πιο γνωστούς χαρακτήρες των παιχνιδιών της και ανέπτυξε μια σειρά ταινιών κινουμένων σχεδίων.
Το 1998, η Humongous σύναψε πενταετή συνεργασία με τη Nickelodeon για την παραγωγή και τη έκδοση τίτλων CD-ROM βασισμένων στην παιδική τηλεοπτική σειρά προσχολικής ηλικίας Blue's Clues και κυκλοφόρησε τα Blue's ABC Time Activities και Blue's Birthday Adventure την ίδια χρονιά. Ένα χρόνο αργότερα ακολούθησαν τα Το Blue's 123 Activities και Blue's Treasure Hunt.
Στις 17 Απριλίου 2014, η Humongous Entertainment κυκλοφόρησε τα παιχνίδια Freddi Fish and The Case of the Missing Kelp Seeds, Pajama Sam: No Need to Hide When It's Dark Outside, Spy Fox στο "Dry Cereal", Putt-Putt and Pep's Balloon-o-Rama, Freddi Fish and Luther's Maze Madness, MoonBase Commander και Putt-Putt Joins the Parade στη διαδικτυακή πλατφόρμα διανομής Steam.
Εξωτερικοί σύνδεσμοι
Κατηγορία:Εταιρείες ανάπτυξης βιντεοπαιχνιδιών Κατηγορία:Εταιρείες βιντεοπαιχνιδιών των Ηνωμένων Πολιτειών
Λαμβέρτος Α΄ της Νάντης
Ο Λαμβέρτος Α΄ (απεβ. το 836) ήταν Κόμης της Νάντης και έπαρχος της Βρετονικής μαρκιωνίας μεταξύ 818 και 831 και δούκας του Σπολέτο μεταξύ 834 και 836. Ο Λαμβέρτος διαδέχθηκε τον πατέρα του Γουίδων.
Βιογραφία
Ο Λαμβέρτος Α΄ συμμετείχε σε μία εκστρατεία που ξεκίνησε ο Λουδοβίκος Α΄ ο Ευσεβής το 818 εναντίον των Βρετόνων, οι οποίοι είχαν ανακηρύξει βασιλιά τους τον Μόρβαν Λεζ-Μπρέιζ. Το 822 ένας νέος Βρετόνος αρχηγός, ο Βίομαρκ επαναστάτησε, αλλά υποτάχθηκε τον Μάιο του 825 στο Άαχεν. Κατά την επιστροφή του στη Βρετάνη, ο Λαμβέρτος Α΄ τον δολοφόνησε.
Το 831 ο Λαμβέρτος Α΄ εντάχθηκε στην εξέγερση του Λοθάριου Α΄ κατά του Λουδοβίκου Α΄ και εξορίστηκε στις Άλπεις, όπου του δόθηκε το δουκάτο του Σπολέτο το 834. Ήταν ένας από τους πολλούς από το περιβάλλον του Λοθάριου, που απεβίωσε σε μία επιδημία του 836.
Οικογένεια
Ο Λαμβέρτος Α΄ νυμφεύτηκε πρώτα την Ίτα, η οποία γέννησε τον τελικό διάδοχό του στη Νάντη, τον:
Στη συνέχεια έκανε δεύτερο γάμο, με την Αδελαΐδα των Καρολιδών, τη μεγαλύτερη κόρη του Πεπίνου της Λομβαρδίας, ο οποίος ήταν με τη σειρά του ο μεγαλύτερος γιος τού Καρλομάγνου. Η Αδελαΐδα τού γέννησε έναν άλλο γιο, τον:
Wuling
Η Liuzhou Wuling Automobile Industry Co., Ltd. (εταιρική ονομασία Wuling Motors, όπου Γουλίνγκ σημαίνει "πέντε διαμάντια") είναι κινεζική εταιρεία η οποία παράγει αυτοκίνητα, επίσημα, όμως, έχει ιδρυθεί σαν μια κοινοπραξία της Liuzhou Wuling Motors Co., Ltd. και της Wuling Automobile Group Holdings Ltd.
Η εταιρεία παράγει κινητήρες, ανταλλακτικά και μηχανήματα για αυτοκίνητα, όπως επίσης οχήματα ειδικού σκοπού, π.χ. λεωφορεία και φορτηγά.
Η εταιρεία επίσης είναι μέλος μιας κοινοπραξίας με την SAIC και General Motors, της SAIC-GM-Wuling (SGMW).
Ιστορία
Η Wuling παράγει βανάκια από το 1982. Το 1986, ο πρόδρομος της σημερινής εταιρείας, η Εταιρεία Αυτοκινητοβιομηχανίας Λιουτσόου (Liuzhou Automotive Industry Corporation) έφτασε σε συμφωνία με την Mitsubishi Motors για την συναρμολόγηση επί κινεζικού εδάφους του ιαπωνικού Mitsubishi Minicab. Αυτό το βανάκι κυκλοφόρησε στην κινεζική αγορά υπό την ονομασία Liuzhou Wuling LZ110.
Τα πρώτα Wuling που εξήχθησαν στο εξωτερικό εστάλησαν στην Ταϊλάνδη το 1992.
Το 2001, ιδρύθηκε η κοινοπραξία "SAIC Wuling Automobile Co. Ltd." και το 2002 η κοινοπραξία, SAIC-GM-Wuling, σαν κοινοπραξία της Γουλίνγκ με την SAIC Motor και την General Motors.
Εξωτερικοί σύνδεσμοι
Κατηγορία:Επιχειρήσεις της Κίνας
Αλμπένγκα
Η Αλμπένγκα (ιταλικά: Albenga) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Αλμπισόλα Σουπεριόρε
Η Αλμπισόλα Σουπεριόρε (ιταλικά: Albisola Superiore) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Αλμπισσόλα Μαρίνα
Η Αλμπισσόλα Μαρίνα (ιταλικά: Albissola Marina) είναι ιταλικός δήμος στην Επαρχία της Σαβόνα, στην περιφέρεια της Λιγυρίας.
Παραπομπές
Κατηγορία:Δήμοι της Επαρχίας της Σαβόνα
Άλμπρεχτ Πενκ
Ο Άλμπρεχτ Πενκ (Albrecht Penck, 25 Σεπτεμβρίου 1858 – 7 Μαρτίου 1945) ήταν Γερμανός γεωγράφος και γεωλόγος. Γιος του ήταν ο γεωλόγος Βάλτερ Πενκ.
Βιογραφικά στοιχεία
Ο Πενκ γεννήθηκε στο Ρέουντνιτς (Reudnitz), κοντά στη Λειψία, και έγινε καθηγητής στο Πανεπιστήμιο της Βιέννης το 1885. Παρέμεινε εκεί ως το 1906 και μετά δίδαξε στο Πανεπιστήμιο Χούμπολτ του Βερολίνου, μέχρι το 1927. Εκεί ήταν επίσης διευθυντής του «Ινστιτούτου και Μουσείου Ωκεανογραφίας». Αφοσιώθηκε σε έρευνες γεωμορφολογίας και κλιματολογίας, καλλιεργώντας τη διεθνή φήμη της «σχολής φυσικής γεωγραφίας της Βιέννης».